इस सेक्शन पर अगर यात्रियों को शिव विहार से त्रिलोकपुरी जाना है तो पहले शिव विहार से मौजपुर पहुंचना होगा और फिर दूसरी मेट्रो पकड़नी होगी। इसके बाद आगे जाने पर यात्रियों को आईपी एक्सटेंशन से मेट्रो बदलकर त्रिलोकपुरी पहुंचना होगा। डीएमआरसी के मुताबिक शिव विहार-मौजपुर सेक्शन पर मेट्रो शटल की तरह काम करेगी। वहीं, आईपी एक्सटेंशन से त्रिलोकपुरी जाने के लिए मेट्रो का संचालन सिंगल लाइन पर होगा। आईपी एक्सटेंशन पहुंचने वाली हर तीसरी मेट्रो त्रिलोकपुरी जाएगी और फिर वहां से वही ट्रेन लौटेगी। यात्रियों को इस सेक्शन पर मेट्रो बदलने के फेर में परेशानी का सामना भी करना पड़ सकता है।